
TE AINDA SABA NO SA 
KICO E LO HAYA DI 
SUBSIDIO FOR DI GOBIERNO 


PASTECHI DI 
4 FLORIN TA 
CONFIRMA ABUSO 

NA ARUBA 


PLAN ECONOMICO 
DI GOBIERNO OTRO 
INTENTO PA BISA 
CU A HACI ALGO 


ALARMA A WORDO 
BATI PA UN 
PRESO CU A BIRA 
HOPI MALO 


MINISTER 
DANGUI ODUBER: 
E FIRST CALL DI 

T 
in comerciante cu ya no tin ber- 
guensa, cu no tin mucho sentido 
comun di kico nan tin cu haci pa duna 
un aporte na e desaroyo economico di 
Aruba, ya cu e forma con nan ta abu- 
sando di consumidonan, ta algo asom- 
broso. 


Centro di Oranjestad ta pasando den 
su pio momento pa loke ta su desaroyo 
economico pero e grupito di comer- 
ciantenan cu a keda cu nan negoshi 
den Caya Betico Croes, ta sigui dilanti 
sirbiendo consumidonan pero entre 
nan tin algun cu ta mira oro caminda 
no t in nada ta blink. 


Den Caya Grandi tin un luga cu ta 
bende sandwich y pastechi na publico 
pero na luga di compronde cu e caida 
di su entrada ta rekeri cu e duna un 
servicio mas efectivo yamativo na su 
clientela, e ta insisti pa aumenta prijs 
di su productonan pa asina recupera e 
perdida di entrada. 


Aki tin cu mustra riba e decision pa 
bende un pastechi di tuna pa e suma 
impresionante di 4 florin pa uno, mien- 
tras cu pastechinan di keshi, chop-soy, 
ham and cheese of carni, ta costa e 
suma yamativo di 3,50 florin. 


Un tempo pastechi tabata wordo 
considera un tipo di “snack”, cu ta 
barata pero cu ta yuda un persona 
wanta su stoma na luga di un desa- 


yuno amplio y pa mayornan e pastechi 
tabata importante pa nan yiunan 
consumi na scol of cualkier luga cu ta 
bende esaki cerca di nan scol. 


Wel e tempo dushi ey a pasa, e tempo 
c’un pastechi tabata un florin, despues 
a bira 1,50 pa pasa despues costa 2 
florin y ultimo lunanan, esaki ta bira 
2,25 of 2,50 pero hamas a pensa c’un 
pastechi di tuna cu semper a costa 
mesun hopi c’un pastechi di keshi of 
cualkier otro sabor, lo a aumenta di 
prijs di e forma aki. 


Dos pastechi di tuna lo costa 8 florin 
y si pone un florin riba e 4 florin pa un 
pastechi, por cumpra un kipashi, un 
saco di rolls caminda loke falta ta beleg 
of algo pa pone den e pan. 


E cos aki ta inexplicabel y ora cu benta 
di luganan asina cuminsa baha, nan 
ta busca otro hende pa culpa manera 
gobierno, pa cual nan por tin rason 
pero no pa e tipo di abusonan aki. 
Tin luganan conoci den Oranjestad cu 
ta bende pastechi pa añanan largo pero 
yega na e prijs di 4 florin ta simple- 
mente algo sin splicacion of hustifica- 


cion y tin otro negoshinan cu tambe 
ta exagerando cu prijs di productonan 
asina, manera AWEMainta ya caba a 
yega di publico, riba un cobransa di 23 
florin pa tres kroket cu ta otro asunto 
sin precedente. 


Pa colmo bishitantenan den caya grandi 
ta birando menos y e negoshinan cu ta 
atrayendo cliente ta pa motibo cu nan 
tin un historia di sirbi nan clientenan 
den e miho forma cu nan a haci durante 
di nan existencia. 


Sinembargo un pastechi di tuna di 4 
florin pa uno, no ta algo cu lo atrae 
clientenan na boshi pa paga prijs di 
oro pa un solo pastechi cu pa colmo no 
tin un tamaño caminda uno lo yega un 
hende su stoma pa e mainta ey. 


Pueblo consumido ya ta pasando den 
un situacion hopi duro, caminda placa 
no ta yega pa come bon y awor ni 
snacknan cu antes tabata pagabel, lo 
no ta alcansabel mas pa esunnan di 
poco entrada ya cu tur comerciante 
mescos cu gobierno, kier ranca mas 
cu por for di cartera di un pueblo cu ta 
birando dia pa dia mas pober. 


Pastechi di 4 florin ta confirma 
abuso di inflacion na Aruba 

S 
ABA cu ta e fundacion pa cuido di ancianonan, a wordo 
funda na aña 1972, segun a wordo splica door di Da- 
vid Meijer, Presidente di Raad van Toezicht SABA durante un 
conferencia di prensa diamars mainta. 


E fundacion aki, cu tabata un iniciativa priva, awendia tin tres 
localidad: San Pedro de Verona, Huize Mari Stella y Centro di 
Cuido na San Nicolas. 
Aunke cu el a cuminsa como un luga pa e hendenan grandi 
wordo cuida y pasa tempo, y bibando eynan, den transcurso 
di tempo a cuminsa haya personanan di edad cu malesanan 
cronico y delicado, cu necesidad pa cuido specialisa. Na e 
momentonan aki tin 287 persona den servicio permanente 
y 20 persona cu ta traha como freelance cu e Fundacion. 
Nan ta haci esey riba un base boluntario mescos cu e miem- 
bronan di Hunta di Supervision. 


E miembronan di Hunta di Supervision di SABA ta profesion- 
alnan di diferente sector. Y ta haci esaki sin pago. Cada un 
tin hopi aña di experiencia pa por yuda SABA duna e miho 
cuido na e adultonan mayor. Asina por ehempel e presidente 
di Hunta di Supervision conoce e trabou na e cas di grandi 
bon, ya cu for di chikito e tabata sa compaña su mama, 
kende tabata un trahado di SABA y awendia ta un bolun- 
tario na un cas di cuido priva. 


Un di e prome puntonan cu e presidente di RvT a papia riba 
dje tabata e caso den Corte. El a bisa cu palabranan cla 
cu Minister Arends no a gana e caso den Corte. Ta SABA a 
cuminsa un caso den Corte contra e mandatario pa haya 
e Landsbesluit 2023 y haya claridad pa loke ta e subsidio. 
Esaki ta necesario pa tuma tur tipo di decision operacional 
pa e casnan di cuido. A splica cu den e caso aki e demanda di 
SABA tabata inadmisibel y a manda SABA haci e caso via di 
LARF. Pues e no por a tuma un decision riba peticion di SABA 
pa motibo cu no a acudi na e instancia corecto. Sinembargo 
SABA a dicidi di apela e decision aki pa motibo cu kier clar- 
idad riba e subsidio cu nan mester pa por maneha SABA di 
un forma responsabel. 
Ya caba ta yegando fin di mei y SABA te ainda no a haya 
vakantiegeld pa paga e trahadonan esaki na juni. 


El a splica tambe cu den mundo di accountancy tin 4 forma 
di entrega relato financiero: Inhouse, samenstellingsver- 
kraling (compilacion) di un accountant externo; beoordel- 
ingsverkraling y accountants controle (audit). Desde 2017 


SABA ta entrega e relato segun sistema no. 2, y ta trahando 
riba un sistema cu ta wordo haci door di un register accoun- 
tant. Esaki ta un standard mas halto di loke ta wordo pidi. 


SABA ta haciendo tur esfuerso pa haci entrega di loke ta 
wordo pidi. No tin e landsbesluit di 2021 pa cual no por cera 
e aña ey ainda. A pidi uitstel pa esun di 2022, pero e minister 
no a traha riba e peticion ey ainda. 


Tin un parti di recorte riba e empleadonan cu tabata pa 2022 
y ainda e recorte aki ta wordo parti di e subsidio menos cu 
ta ricibi. Mientras cu otro fundacionnan ta haya nan subsidio 
100% desde januari, pero SABA te ainda tin recorte den su 
subsidio. Di con SABA no? 
SABA si ta paga coriente y awa, contrario n a loke ta wordo 
bisa. Di 2017 pa 2021 a paga 3.9 miyon florin na recibonan 
di coriente y awa. 
Prome cu e pandemia na 2019 e subsidio tabata 22.5 miyon 
di cual 19 miyon florin ta bay na salario di empleadonan 
so. E salarionan aki ta mara na CAO-nan otorga den pasado 
door di Gobierno. CU esaki SABA no por haci nada cu ne, 
pasobra ta derechonan ancra den ley. 
Pa 2023 te ainda SABA no sa kico ta e subsidio, pasobra 
e ultimo Landsbesluit di esaki ta data di 2020. Esaki ta e 
motibo cu a bay Corte pa haya sa kico nan ta bay haya. 
Como no a haya esnan di 2021 y 2022 a pidi uitstel pa 
entrega Relato Anual. 


Te ainda SABA no sa kico e lo 
haya di subsidio for di Gobierno 

S 
iman pasa Minister di Asuntonan Economico, Geoffrey 
Wever, a reuni c’un grupo di asina yama “stake holders” 
cu ta miembronan di San Nicolas Business Association y 
dos otro comerciante cu no ta miembro di e asociacion aki. 


Ta un grupo cu practicamente ta esunnan cu tin negoshi 
ainda habri den e caya grandi di San Nicolas y cu e grupo 
aki Minister Wever hunto cu un arkitecto, a reuni pa mustra 
e plan di revitalisacion di centro di San Nicolas, un plan igual 
cu esun presenta pa centro di Oranjestad pero simplemente 
no ta e desaroyo cu comerciantenan di e dos centronan aki 
ta sperando ariba. 


For di e tipo di reunionnan aki, Minister ta mustra cu e plan 
di revitalisacion mester resulta den un clima di inversion pa 
San Nicolas y na mes momento esaki tin cu mehora e bien- 
estar di esunnan cu ta biba den e bario aki. 


Un vision di Minister Wever y su Gobierno un tiki conflic- 
tivo, ya cu tur cos ta mustra cu gobierno ta di opinion cu 
lo drecha parti, no full pero un parti di e infrastructura den 
cierto area di centro di San Nicolas, sperando cu esaki lo 
lanta interes di comerciantenan pa establece nan mes den 
e sector aki. 


Pa logra esaki mester di 
proyectonan mucho mas grandi cu 
ponemento di klinkers, pone un capa 
nobo di asfalt of verf murayanan cu 
dibuhonan loke ta un plan cu tin algun 
tempo caba den ehecucion. 


Gobierno no ta atendiendo cu e asunto manera cu mester ta 
ya cu planta algun mata, sin lubida esunnan cu ya a wordo 
planta algun aña atras y cu a bay perdi pa falta di cuido y 


mantencion pero na luga di presenta un plan na e comer- 
ciantenan cu ta establece caba na San Nicolas, Minister 
Wever tin cu hiba dialogo cu comerciantenan di Oranjestad 
pa mira cual di nan tin interes pa establece un sucursal na 
San Nicolas. 


Un tempo reapertura di refineria di San Nicolas lo por a 
percura pa un pushi significante pa crea un economia mas 
positivo pa e bari pero mesun gobierno di Geoffry Wever, 
a dicidi di kibra contract y laga e Mericanonan bay cu 30 
miyon dollar. 


Tin un proyecto di hotel na Sero Colorado avansando riba 
un velocidad nunca antes bisto den mundo di construccion 
y cu awor ta gobierno mes tin e proyecto wanta pa asunto di 
permiso y asuntonan cu mester a wordo regla for di masha 
tempo caba. 


Pa varios aña a duna atencion na remodelacion di San 
Nicolas, a drecha varios bario bou maneho di e gobierno 
anterior pero for di 2017 te cu awor, tur promesa di converti 
San Nicolas den un centro economico nobo banda di e indu- 
stria turistico, nunca a cristalisa. 


E proyecto di “marihuana medicinal” a ser considera pa tanto 
Prome Minister actua, Evelyn Wever Croes como Minister di 
Salud Dangui Oduber, como otro pilar economico grandi pa 
Aruba pero solamente a logra di core cu e iniciado di vision 
aki, cu ta Ricardo Croes di partido RED y nunca mas e pilar 
aki a mira luz di dia. 


Drecha algun meter cuadra, planta mata nobo na e sitionan 
aki, ningun momento lo por sigura un desaroyo economico 
si no tin dialogo cu comerciantenan di henter e isla, ya cu e 
grupito cu tin estableci na San Nicolas, ya no tin mester di 
wordo convenci cu tempo bon ta na caminda. 
Al contrario loke e grupito aki kier ta pa e tempo bon yega 
pa caba sin mucho tardansa pero awe prome cu mañan. 


Plan economico di Gobierno otro 
intento pa bisa cu a haci algo 

S 
iman pasa Stichting Algemene Bejaarden- 
zorg Aruba (SABA) a pidi pa nan cay bou 
maneho di minister Dangui Oduber. E man- 
datario a informa cu di no por y a yama nan 
un lastigpakket. Cuido di Adulto Mayor ta un 
cartera riba su mes, pero SABA kier pa mane- 
ho resorta bou di e Minister di Salud Publico. 


Remo Kock, director di SABA, a indica cu no 
ta gana voto cuido di adulto mayor. Ta algo 
dificil pa gana voto cu e grandinan, aunke 
minister a haya su post cu ne. E ta un post cu 
no tin hopi placa p’e. Aunke por mira e nece- 
sidad den pueblo. Si gobierno no dicidi pa 
cuminsa inverti den cuido di adulto mayor, na 
dado momento no tin luga mas pa ora mester 
haya e cuido. 


E director a indica cu specificamente nan no 
ta boga pa cay bou di Minister Dangui Oduber. 
Dado momento cu tin un eleccion nobo y ta 
formando e gabinete, Kock ta pidi pa SABA 
cay bek bou di Ministerio di Salud Publico. 
El a splica cu SABA no ta ouderenzorg. E 
enfermeria cu nan ta brinda, e dokternan 
specialisa, nan no ta bejaardenzorg, pero nan 
ta un verpleeghuis. Esey ta cay bou di Salud 
Publico. 


Remo Kock 


Mester sigui inverti den cuido pa grandinan 


D 
iamars tawata un dia sumamente cal- 
or. Segun informacion no oficial, e pre- 
so cu inicial S.X.M. den su 30 halto lo a 
caba di hunga basket. Pero, esaki lo tawa- 
ta den e oranan piek, esta cu e solo tawa- 
ta na su maximo. 


Despues di esey ora di bay bek den su 
cel, muy probablemente e la sufri un 
atake di curason masivo y a sak den otro. 
Posiblemente e calor y solo fuerte lo por a 
hunga un rol den e caso aki. 
No ta conoci cuanto rato a dura cu a actua, 
despues cu e incidente aki a sosode. 


E motibo di esey ta pasobra nan ta traha cu Respaldo, ImSan, hospital. 
Nan ta traha riba un otro nivel compara cu e casnan chikito. Ta traha riba 
un nivel p’e salud general (algemene gezondheid) di pueblo di Aruba. 


Alarma a wordo 
bati pa un preso cu 
a bira hopi malo 

S 
ABA a entrega su relato anual. Sinembargo den e con- 
ferencia di prensa di minister Dangui Oduber, a wordo 
menciona cu nunca a trece e relato anual dilanti. Esaki no ta 
berdad segun Hunta di Supervision y director di SABA 


Director di Stichting Algemene Bejaardenzorg Aruba (SABA), 
Remo Kock, a invita prensa pa mira e presupuesto anual. 
“Nan t’ey y si hende kier bisa cu nan no t’ey, ami no por 
yuda. E jaarrekening tur aña ta entrega,” ta loke cu Kock a 
bisa. El a agrega cu tur aña Coordinatie Output Subsidie ta 
hay’e fo’i SABA. 


David Meijer, presidente di hunta di supervision, a indica 
cu e presupuesto anual ta un Samenstellingsverklaring. E 
protocol cu e minister a referi na dje, ta exigi un audit. Ta 
un grado mayor di standard cu ta uza pa por traha e presu- 
puestonan anual. 
Loke ta pasa, cu pa yega ey, e ta bay tuma mas of menos 200 
mil florin extra, pasobra mester di personal adicional pa por 
haci ‘functie scheiding’ den e proceso di administracion di 
SABA mes e ora, entre otro. Tin cu busca personal adicional 
y tin gasto di accounting tambe cu ta relativamente halto. 


Kock a indica cu fo’i cuminsamento, cu a cuminsa cu output 
na 2017, a bisa gobierno cu SABA no por cuminsa cu audit, 
pasobra e tempo ey a cay bao di gobierno, unda cu ta entrega 
tur papel pa haya salario y e cachi cachi di e subsidio pa 
operacional, diripiente tin cu traha bedrijfsmate cu un audit 
y esey no tabata por, segun Kock. 
Mester bay traha den e organisacion pa haya tur protocol y 
hende y tambe e placa adicional pa por huur in un accoun- 


tant di afo cu ta costa hopi placa pasobra esakinan ta RA, 
hende cu ta bon studia, pa por haci e audit. Tur accountant 
cu SABA a pidi cual tabata tres, a bisa cu no por bay pa un 
audit pasobra SABA no ta cla p’e y lo dura algun aña prome 
cu yega eynan. 


PROBLEMA ANDANDO 
DURANTE DIFERENTE GOBERNACION 
Remo Kock a splica cu ta lamentabel cu ta keda tira riba 
transparencia. E ta kere cu den caso asina, ta miho pa bay 
n’e instituto cu SABA ta traha cu e mandatorio. Tur aña 
ora mester entrega e presupuesto, e ta bay pa entre otro e 
minister di finansa, na nan minister mes (minister Arends) y 
desde aña pasa p’e director di Directie Financien tambe. 
Manera cu SABA keda cla cu nan jaarrekening, nan ta haya 
un carta di Kock, cu ta bay via BID p’e departamentonan 
corespondiente. 


Meijer a enfatisa a entrega tur presupuesto anual durante 
tur e añanan y segun e, nunca un minister a bisa cu nan 
no ta acepta e presupuesto anual y pa despues bisa cu 
no a presenta esaki. Kock a indica cu durante prome aña 
cu Minister Schwengle, algo a bay fout cu e presupuesto 
anual. E administrado a entrega esaki como concepto, pero 
a drech’e. Ta algo chikito, pero por lo general lo a entrega 
e nobo despues. Esey tabata algo cu semper a percura pa 
entrega. 
Tin hopi carta unda cu por mira cu di banda di SABA a haci 
tur esfuerso pa yega pa haci e protocolnan manera cu mester 
ta pa loke ta un subsidio bao di e sistema di output, Kock a 
indica. 


D 
iadomingo anochi e Centro di Operacion Maritimo (MOC) 
di Wardacosta a detecta un contacto sospechoso cu 
tawata nabegando den direccion di Aruba. MOC mesora a 
dirigi un boto patruyero di Wardacosta den direccion di e 
contacto sospechoso. Tambe Wardacosta a informa Cuerpo 
Policial Aruba (KPA) cu a dirigi e helicopter di KPA pa detec- 
ta e contacto sospechoso. 


E boto sospechoso a keda identifica como un boto cu prob- 
ablemente tawata transportando bultonan di droga na 
bordo, por a mira 9 persona na bordo y diferente pakete. 


Wardacosta a start cu un persecucion cu e boto Metal 
Shark. Durante di e persecucion e personanan a tira algun 
pakete den lama. Despues cu a intercepta e boto, agentenan 
di Wardacosta a logra saca e paketenan for di lama y a tow 
e boto hiba na e pier di Wardacosta. Una bes cu a yega na 
e pier di Wardacosta e 9 personanan y e paketenan, cu un 
cantidad substancial di droga, a keda entrega na KPA. 


Tin un sinfin di mal informacion entre SABA y Gobierno 


Wardacosta y Cuerpo Policial 
di Aruba ta intercepta boto cu 
droga y 9 persona na bordo 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


N 
a bispo di e introduccion di BBO na frontera, Parlamentario 
di Partido di Pueblo Arubano (AVP), drs. Arthur Dowers a bay 
na waf di Barcadera pa haci un ultimo yamada na Gabinete Wev- 
er-Croes y specificamente prome minister y minister di finansa, 
pa reconsidera e decision aki cu lo ta catastrofico pa e economia 
y e saco di e ciudadano. 


Dowers ta califica e plan di introduccion di e impuesto nobo 
como uno diabolico cu ta bin for di e mesun Evelyn Wever-Croes 
y Xiomara Ruiz-Maduro cu durante campaña a sigura tur hende 
cu nan a studia e materia y conoce bon y p’esey nan lo goberna 
sin medida. Sinembargo, prome cos cu a haci ta bati pueblo cu 
medida. Cu boca yen di excuus a bin cu aumento di BBO, BAZV y 
a trece un belasting extra cu a yama BAVP. 


“Tur e placa cu a bosha bin den nan saco nan a malgasta y ta 
sigui malgasta. Te dia di awe, nos ta mira cu nos tin un gobierno 
cu ta batiendo pueblo cu medida treciendo hopi extra miyones 
den saco di gobierno, pero e placa aki nunca ta yega si bo tin 
gobernante cu no ta cumpli cu loke nan a priminti,” asina e parla- 
mentario a expresa, añadiendo cu “a priminti di baha gasto di 
gobierno, di abogado, di minister, pero no a haci nada di esaki y 
tur dia bo ta wak aumento di friends and family, mas gasto, auto 
cu prijs ridiculo pa core aden pasobra nan mester djodjo y fiesta 
riba bo custia.” 


Pa ilustra e incapacidad di e minister di finansa, Dowers a bisa 
cu mas cu un aña ta papia di un BTW cu no a prepara y despues 
a lag’e cay. Despues a bin cu un BBO aan de grens, laga seis 
luna pasa sin prepara y awo henter pueblo ta den incertidumbre. 
Dowers: “Un minister adicto na medida cu mester bay rehab pa 
medida pasobra ki ora cu ta, ta riba medida so e ta pensa. A 
bin cu excuus cu ta loke Hulanda a pidi, caminda Hulanda mes a 
desmenti esey.” 


E parlamentario di oposicion a splica cu BBO ta un belasting cu 
ora bo bende algo y haya entrada p’e bo ta paga gobierno un 
parti di dje; nunca pa uza como invoerrechten. Faltando apenas 
un luna, no tin claridad riba hopi cos, incluyendo si e comerciante 
ta paga belasting riba e prijs cu a cumpr’e of riba douanewaarde, 
por ehempel. Loke si tin claridad ta cu su introduccion ta crea 
un aumento drastico di costo di bida pa nos hendenan pasobra 
comerciante tin gasto adicional, no solamente pa financia e BBO, 
pero pa e cambio den su administracion. 
“Mi sa cu Xiomara Ruiz Maduro nunca di su bida a traha den un 
compania priva cu un administracion pa e compronde con ta 
funciona. P’esey e no ta compronde cu no por introduci un ley 
y spera cu un siman despues ya henter pais por aplic’e.” No tin 
duda pa Dowers cu un bes mas Gabinete Wever-Croes no ta tene 
cuenta cu e ser humano, cu e consecuencia di nan acto pa cu 
pueblo y ta nifica cu e ciudadano ta bay paga p’e atrobe. 


Riba dje, Evelyn Wever-Croes awo kier tira culpa riba comerciante 
y te hasta riba su propio partner den coalicion, esta RAIZ. Dowers 
ta recorda e prome minister cu no ta comerciante a campaña of ta 
sinta den stoel di gobierno tumando decision. Si tabata Minister 
Wever tabata atende cartera di finanzas, por ta cos lo por tabata 
otro, pero ta Evelyn y Xiomara mes mester asumi nan responsab- 
ilidad pa e desaster nan ta creando. 
Ta duel e parlamentario pa haya yamada y comentario riba caya 
di pensionado cu awo e tin cu sali bay busca un trabou pa e por 
paga pa su cuminda, of di botica cu ta bisa cu nan ta cansa di 
wanta zundra pa motibo cu asegurado mester paga pa su mes 
remedi. Dowers ta bisa den direccion di Gabinete Wever-Croes II 
cu pueblo ta sufriendo y sclamando y gobierno mester cumpli cu 
su promesa di baha gasto. Ta hopi tristo unda nos a yega, unda 
cu desesperacion lo pone hende haci cos cu no mester y proba- 
blemente ta caya lo bira e ultimo recurso pa mustra gobierno cu 
cos no por sigui asina. 


drs. Arthur Dowers: 


Gobierno ta culpa 
comerciante pa su propio 
adiccion na medida 

SUNDAY BRUNCH 


D 
iamars tabata un dia cu hopi movecion 
turistico pa nos centro di ciudad debi na 
e prome call di e barco crucero Carnival Cel- 
ebration. Minister di Turismo Sr. Dangui Odu- 
ber ta satisfecho di mira un otro mega cruce- 
ro pa prome bes na nos waf. E mega crucero 
aki ta pertenece na Carnival Cruise Lines y a 
yega nos isla cu 5683 turista crucero riba dje. 
Esaki sigur ta refleha e maneho di turismo di 
Ministerio di Turismo. 


Locual ta hopi positivo pa Aruba ta cu e barco 
crucero cu a yega 7or di mainta ta sali bek te 
cu 10or di anochi, pues esaki ta keda staciona 
na e porta di Oranjestad pa 15 ora. Esaki ta 
nifica cu e pasaheronan aki lo tin mas ora pa 
nan aporta na Aruba su economia. 
Carnival Celebation por acapara 6500 pasa- 
hero, tin un total di 20 deck y ta midi 345 meter 
di largo. E ta un barco cu a wordo construi 
na aña 2022, pues e ta basta nobo. Carnival 
Celebration ta e barco crucero di mas grandi 
y esun principal (flagship) di Carnival Cruise 
Lines. Danki na e vision di Gobierno cu a haci 
e inversionnan y preparacionnan necesario, 
nos ta ricibiendo varios di e mega cruceronan 
aki awo. 


Nos turismo crucero den e prome 4 lunanan a 
ricibi un total di 425.620 mil turista crucero. 
Esaki ta 70.185 mil turista crucero mas cu na 
2019 y ta un crecemento di 19.7%. E cant- 
idad di calls den aña 2023 tambe ta surpasa 
e cantidad di calls di aña 2019 den e prome 4 
lunanan. Aruba su high season a termina na 
april y tawata uno historico. 


Pa cu e luna di mei ainda falta 3 calls cu ta 
riba dia 30 di mei caminda lo ricibi 3 barco 
crucero cu ta Mariner Of The Seas, Celebrity 
Equinox y Carnival Horizon. Maske cu awor 
nos ta den low season Minister Oduber ta 
premira cu e aña aki ta bay bira un aña record 
pa nos turismo crucero si tene cuenta cu e tur 
e proyeccionnan. 


Gobierno ta haciendo tur lo necesario pa sigui 
stimula nos economia. Tin proyectonan grandi 
na caminda pa mehora producto Aruba. Un di 


Minister Dangui Oduber: 


E first call di Carnival Celebration a trece 5683 turista crucero Aruba 


nan ta na e ex edificio di DOW caminda lo bay converti esaki den un Visitor 
Inspiration Center specialmente pa nos turistanan crucero. Turismo ta 
keda e driver di nos economia. 

P 
a varios luna empresa estatal SETAR ta trahando riba un 
proyecto importante pa diversificacion di su portfolio y 
economia di Aruba, pa establece un Cybersecurity Center of 
Excellence (CCoE) hunto cu un partner strategico y experto 
riba e tereno aki esta señor Paul Eelens conhunto cu un em- 
presa Hulandes. 


Minister di Asuntonan Economico, Comunicacion y Desaroyo 
Sostenibel, Geoffrey Wever, cu ta representa Gobierno di 
Aruba como accionista unico di SETAR a haya un presenta- 
cion di e empresa CCoE, cu ta specialisa riba cybersecurity 
avansa. 


“Mi ta sumamente orguyoso cu SETAR a haci e paso aki, y 
asina ta contribui na diversificacion di nos economia y tambe 
na fortifica e knowledge economy. E CCoE tin e potencial di 
exporta servicio den region y nos ambicion ta pa e CCoE 
bira un regional player”, segun Minister Wever. 


E realidad di e mundo digital di awe ta cu sistemanan digital 
ta hunga un rol vital den nos bida diario. Nos ta depende 
di tecnologia pa comunicacion, eherce comercio, educa- 
cion, cuido di salud, y entretenimento, entre otro cos. Pero 
e dependencia aki ta haci nos vulnerabel pa atakenan ciber- 
netico (cyber attacks), breach di datonan (data breach), y 
otro menasanan pa siguridad. 


Mundo digital ta compleho, dinamico, y semper ta cambia. 
Mientras tecnologia nobo ta surgi, tambe ta surgi reto nobo 
di siguridad. Hackers y criminalnan digital ta busca constan- 
temente maneranan nobo pa explora vulnerabilidadnan den 


nos sistemanan digital caminda nan por infiltra. Ta horta 
data/informacion critico (“data breach”) of “secuestra” 
data/informacion critico (via “ransomware”) a traves di 
diferente metodo of scams. 


Phishing scams, malware, DDoS y otro forma di metodonan 
uza pa criminalnan cibernetico ta aumentando drastica- 
mente. E consecuencianan di e atakenan aki por ta serio, 
manera perdida financiero severo y daño na reputacion, 
tambe por ta un menasa pa siguridad nacional y hasta por 
ocasiona perdida di bida. 


Den termino global, siguridad cibernetico ta un problema 
creciente y ta afecta tur tipo di organisacionnan y indi- 
viduonan mundialmente. Crimen cibernetico ta calcula pa 
ta costa e economia global mas di $1 triyon anualmente, 
y e cifranan aki ta spera di subi. E crecemento di conex- 
ionnan den nos sistema digital, e importancia di Internet 
of Things (IoT), y adoptacion extenso di Cloud Computing 
(warda data/informacion digitalmente via internet), entre 
otro tendencia, ta amplia e area di posibel atake pa crimi- 
nalnan cibernetico tuma bentaha. 


Siguridad cibernetico a bira prioridad pa gobiernonan, 
empresanan, y individuonan. E participacion di Setar NV den 
CCoE ta un stap importante pa proteha e “digital assets” 
di Aruba, incluyendo infrastructurnan IT critico di gobierno, 
infrastructura, y di comercio. Mester eleva urgente e nivel di 
siguridad pa evita infiltracion criminal, cu tur e consecuen- 
cianan posibel, manera disrupcion di sistema of perdida di 
dato. 


Minister Geoffrey Wever: 


Aruba Cybersecurity Center of Excellence ta un realidad 

D 
iahuebs awor dia 25 di Mei, lo biaha pa Corsou un grupo di hunga- 
donan di dam pa Corsou. 
E grupo ta consisti di 4 hungado adulto y 2 hoben bou di 19 aña y un 
lider di delegacion cu alabes lo ta un hungado di reserva. 


Hungadonan adulto ta Ricky Nisbet, Mario Jansen, Octavio Croes y 
Hector Winterdal. Lider di delegacion lo ta Ricardo Wever. E 2 hobennan 
ta Xyon Jacobs y Jaylee Krozendijk. 
Nan lo participa na un torneo di dam ABC, hunto cu Corsou y Bonaire. 


Un team ta consisti di 2 hungado. Dus Aruba, Bonaire y Corsou lo tin 
hunto 6 team cu lo bataya cu otro. E 2 teamnan di e mes un pais, lo no 
topa otro. Aruba lo topa dus cu solamente e 2 teamnan di Corsou y e 2 
teamnan di Bonaire. 
E hobennan ta hunga un torneo separa entre nan mes pa saca e ganado 
hubenil di ABC. 


E prome encuentro lo tuma luga na diabierna mainta 10:00 na hotel San 
Marco y e ultimo rond lo start diasabra 4:00 di atardi. Entregamento di 
premio y clausura lo ta diadomingo 2:00pm 


E torneo di dam ABC, a cuminsa riba iniciativa di Aruba na 2004 aki na 
Aruba. 
Cada aña otro pais ABC lo organisa esaki. Aruba ta na beurt atrobe na 
2024. 
Nos ta desea e 2 teamnan di Aruba y e nos hobennan tur exito aya na 
Corsou. 


Gastonan haci pa e torneo aki lo wordo gesponsor door di Comision di 
Subsidio (SSA) hunto cu Lotto Aruba. 


U 
n biaha mas nos muchanan balente di 
Savaneta (La Fama) U-13 a demostra 
curashi, perseverancia y sobre todo disci- 
plina y a bolbe titula Campeon den nan cat- 
egoria, derotando e ekipo fuerte di Noord, 
esta Nacional cu e score abulta di 6-1. Nos 
di directiva di S.V. La Fama ta yama nan 
hopi danki y alabes nos ta felicita nan pa 
e trabou grandi cu nan a demostra. Nan a 
hunga un futbol di calidad, continuamente 
den atake, semper ariba e bala y hungan- 
do cu amor pa cu e deporte ey. E hoben- 
nan aki tin un futuro grandi nan dilanti, si 
nan sigui cu e mesun entusiasmo, dedica- 
cion y amor pa cu e deporte di futbol . 


Un danki grandi tambe ta bay na nos fanat- 
icada di Savaneta, cu a bin todo por todo 
y en masa grandi pa apoya nos Hobennan. 
Sigui apoya nos muchanan di La Fama. Cu 
boso apoyo moral nos hobennan y gran- 
dinan di La Fama lo sa di brinda Boso e 
futbol cu Savaneta merece. 


E 6 golnan a wordo anota door di Steven 
Greaux, Adriano Nenes de Souza, Tyson 
Boasman, Jevin Carrasquilla, Cyler Arends 
y Jadrick Panneflek. Y nos no por lubida 
di felicita y honra nos gran deportista, cu 
a sali e hungado mas valioso di e toer- 
nooi, pabien di curason ta bay pa Steven 
Greaux. Steven sigui asina Bo merece cu 
tur honor e asignacion. Nos no por keda 
sin gradici tambe e otro hungadonan cu 
tambe a contribui grandemente na nos 
victoria. 
Nos Lidernan tambe merece, nos elogio, 
nos gratitud y reconocemento pa nan 
trabou inmensamente grandi y boluntario 
cu nan a desplega pa hiba nos hobennan 
di U-13 na Campeon di Aruba. Hopi 
pabien y un danki grandi ta bay pa nan 
tur. Esta Head Coach Jaime Carrasquilla, 
Team Lider Gisette Angela, Ass. Coach 
Bengiomar 
Panneflek, 
Keeperstrainer 
Remie Briesen, Fitness Trainer Michael 
Franken, Videographer Howard Maxwell, 
sigui cu e bon trabou nos ta sumamente 
orguyoso do Boso. 


Savaneta a briya 
atrobe den futbol 
Team di Aruba lo biaha 
pa Corsou fin di siman 
pa torneo di dam ABC 

D 
anki na e acuerdo di cooperacion fir- 
ma dia 10 di november 2022 entre 
Universitair Medisch Centrum Utrecht 
(UMCU) y Horacio Oduber Hospital Aruba 
(HOH) a eherce un bes mas exitosamente 
algun operacion aki den nos hospital. Op- 
eracionnan cual normalmente e pashent 
mester bay den exterior. E cooperacion 
entre HOH hunto cu UMCU ta particular- 
mente cu e grupo di neurocirugia gener- 
al, y awo tambe e specialisacion di cirugia 
ortopedico di UMCU tabata envolvi pa nos 
por brinda calidad di cuido. 


Hospital ta orguyoso! 
Director di HOH, esta Jacco Vroegop ta 
orguyoso di su HOH team, mirando cu nan 
a bolbe demostra di tin hopi conocemento 
durante e operacion. Pa di tres biaha a 
ricibi un ekipo for di Hulanda pa realisa 
operacion na Aruba y alabes mira pash- 
entnan durante consulta na policlinica. “E 
dos ciruhanonan cu a bini e biaha aki ta 
guru na Europa y Hulanda y pa por tabatin 
nan aki na Aruba ta algo unico y positivo. 
Hasta pashentnan di Boneiro a bini cerca 
nos na HOH pa consulta. Na Hulanda 
mester warda por lo menos dos aña y mey 
pa wordo opera door di un di e ciruhano 
nan aki. “Porta te hasta ta tempo pa nos 
trece pashentnan di Hulanda na Aruba pa 
operacion,” segun Vroegop. 


Operacion exitoso 
Dr. Nizar Moayeri, neurociruhano, a duna 
di conoce cu desde cu UMCU y HOH a 
yega na un acuerdo, awo ta posibel pa nan 
bin HOH pa realisa operacion di neuro- 
cirugia. “Ta purba haci esaki di e manera 
mas eficiente posibel pero tambe mas 
comodo pe pashent”, asina dr. Moayeri 
ta conta. E pashent lo mester a pasa den 
un proceso largo si a opta pa opera nan 
afo. Y awo danki na e tremendo teamwork 
entre HOH y UMCU a logra pa opera nan 
exitosamente aki na Aruba mes na nan 
cas. Conhuntamente cu dr. Sander Muijs, 
ciruhano ortopedico na UMCU a realisa 
operacion di lomba. Pashentnan cu anteri- 
ormente a opera caba den exterior y ainda 


tabata sufri di hopi dolor di lomba y dolor 
di pia. Por ehempel cerca un pashent nos 
a kita e schroef cu ya tabata den su lomba 
y a pone schoef nobo y alabes traha hopi 
espacio pa e nervionan pa asina e dolor 
bira menos. Un operacion tecnicamente 
hopi complica, mirando cu ya e tin opera- 
cion haci den pasado y esaki ta pone cu e 
chens riba complicacion ta mas halto. Nos 
ta contento paso te awo e operacionnan 
tabata exitoso y no a haya ningun compli- 
cacion. 


E combinacion perfecto 
Dr. Sander Muijs, ciruhano ortopedico, ta 
splica cu un operacion asina ta dura entre 
un pa cuater ora. Siguramente pa e famia 
e ta un alivio di por compaña nan ser keri 
aki na Aruba mes,” dr. Muijs ta menciona. 
Dr. Moayeri y dr. Muijs ta custumbra di 
traha hunto den sala di operacion na 
Hulanda. E combinacion di experiencia 
mutuo y estudio ta haci cu por eherce e 
operacion di un forma exitoso. 
Desde cu nos a cuminsa traha conhunta- 
mente cu HOH a ricibi unicamente reac- 
cion positivo y e ayudo necesario pa nos 
logra nos meta. “Tin hopi hende experto 
na e hospital aki”, dr. Moayeri a expresa. Lo 
tabata imposibel pa realisa tipo di opera- 
cion di e grado aki sin e experticio cu HOH 
ta conta cu ne. E instalacion- y ekiponan 
cu HOH ta dispone di dje a surpasa mi 
expectativanan”, dr. Muijs a expresa. 


Elevando conocemento 
Charles van Heningen, asistente den sala 
di operacion durante e operacionnan 
conduci pe neurociruhano y ciruhano 
ortopedico di UMCU, a conta cu den su 
totalidad nan tabata bunita operacionnan. 
“Principalmente 
pasobra 
ta 
yuda 
e 
pashent di Aruba y tambe pasobra e parti 
basico cu tin awo a dal un paso mas padi- 
lanti. Hunto ta trahando exitosamente na 
fabor di e pashent di Aruba. 
Un parti di e instrumentonan ya HOH 
tabata conta cu nan caba den cas y alabes 
a trece algun material di afo”, Heningen ta 
conta 


Reaccion positivo 
Dr. Gregory Laclé, neurociruhano na HOH, 
ta contento cu dr. Moayeri y dr. Muijs a 
bin Aruba pa duna un man. Door di haci e 
operacionnan aki na HOH, ta nifica cu 80% 
no mester bay afo mas, sino awo por keda 
Aruba y por opera aki mes. Ta keda algun 
pashent cu mester bay afo pa un of otro 
motibo, por ehempel paso logisticamente 
akinan e operacion no ta bay. Reaccionnan 
di e pashentnan ta super positivo mirando 
cu awo nan ta ricibi e ayudo “na cas mes” 
y den nan seno familiar. Y esaki ta conta 
tambe pa e parti di recuperacion. 


“Ta parsemi interesante pa haci un inves- 
tigacion si e lo ta algo pa de bes en cuando 
trece dr. Moayeri y dr. Muijs pa nan haci 
operacionnan cu pashentnan di Hulanda 
cerca nos na HOH,” segun Vroegop. Paso 
no por lubida cu e slogan di HOH semper 
ta keda valido pa un y tur, paso nos semper 
t’ey! 


Cooperacion entre UMCU y HOH fructifero pe pashent y tambe profesionalnan 
Dos ciruhano di calidad top di Hulanda ta eherce operacion na HOH 

D 
epartamento di Salud Publico DVG pa medio 
di e relato di prensa aki y riba informacion 
ricibi di dokter nan di cas, kier alerta comuni- 
dad riba casonan gastrointestinal. Otro nomber 
pa malestar gastrointestinal ta diarea cu por bin 
acompaña cu sacamento. Malestar gastro-in- 
testinal ta wordo ocasiona pa un virus, bacteria 
of parasito. Transmision di e microorganismo ta 
sosode di hende pa hende pa medio di nos man- 
nan. Esaki ta sosode despues cu e persona in- 
fecta bay wc y no laba su man of no laba su man 
suficientemente bon. 


Tambe transmision por sosode na momento cu 
un dunado di cuido cambia un pampers of duna 
asistencia na un persona of mucha cu a saca y 
tampoco laba su man suficientemente bon cu 
awa y habon. Di e forma aki e persona afecta 
of e dunado di cuido ta transmiti e microorgan- 
ismo pa un otro superficie caminda cualkier otro 
persona ta pasa piki esaki y pa via di nos boca 
e microorganismo ta drenta un otro persona su 
sistema. 


Na momento cu e microorganismo drenta nos 
sistema e por ocasiona dolor di bariga, kein- 
tura, diarea y sacamento. Den casonan extremo 
of cerca mucha e persona por hasta deshidrata 
debi na cantidad grandi di likido cu e ta perde 
door di keintura, sacamento y diarea. 


Pa evita transmision di malesa gastointestinal ta 
importante pa pone extra atencion na nos higiena 
di man. Labamento di man cu awa y habon prome 
cu come, despues di bay wc y durante cualkier 
ora di dia ta yuda minimalisa e risico pa sigui 
transmiti e malesa. Desinfecta superficie nan cu 
ta wordo uza door di e persona infecta (wc, man 
di porta di baño, unda cu e persona por a mishi) 


Na momento cu un persona tin diarea cu of tin 
sacamento ta importante pa: 
• Evita di bay trabou of di hiba un mucha malo 
scol of crash. 
• Vigila e persona bon pa evita deshidratacion, 
specialmente mucha y adulto mayor. Percura pa 
e persona/mucha bebe hopi likido, por ehempel 
awa, juice di appel, sopi bulllion, pedialite y mas. 
Si e persona no tin apetit pa come ta OK pero ta 
importante pa e bebe hopi likido. 


DVG ta alerta pa malestar di stoma cu diarea 


• Vigila e persona su temperatura di curpa, si esaki subi riba 38°C consulta 
cu dokter di cas riba cua medicamento lo ta miho pa uza. 
Pa mas informacion haya nos riba Facebook y Instagram of subi nos 
website www.dvg.aw, yama nos na 5224200 of e-mail nos na servicio@ 
dvg.aw 

D 
ialuna mainta durante conferencia di prensa di Gobierno 
di Aruba, Prome Minister Evelyn Wever-Croes a cuminsa 
cu enfatisa cu Aruba ta den pleno recuperacion. Nos ta mi- 
rando cu e efectonan devastador di e pandemia ta kedando 
atras. Nos turismo ya caba a surpasa e nivel di prome cu e 
pandemia. Pa loke ta entradanan di turismo, aworaki nos ta 
na 118 % caba compara cu prome cu e pandemia. Nos eco- 
nomia ta creciendo. Pa aña 2023 a premira cu nos econo- 
mia lo surpasa y lo ta na 101.1% di e situacion cu e tawata 
ta prome cu e pandemia y cu un crecemento economico cu 
a wordo premira di 4.5% pa e aña aki y ta pendiente di e ci- 
franan exacto di esaki cu dentro di poco lo wordo informa, 
pero si por bisa cu nan ta bayendo miho di loke cu a wordo 
spera. 


Cu e crecemento economico tambe, por mira cu cuponan 
di trabou a wordo crea. Mas di 1500 mama y tata di famia 
a haya trabou. E cifra di desempleo prome cu pandemia 
tawata na 5.2%. Durante e pandemia, e cifra di desempleo 
a subi ta na 8.8% y esaki awo e ta na 6.5%. Nos por mira 
cu e cifra ta bahando di e porcentahe cu e tawata prome 
cu e pandemia pero no a yega ainda na e nivel cu e tawata 


na 2019 indicando tambe cu ainda tin trabou pa haci y tin 
plannan concreto pa logra pa mas hende haya trabou. E 
situacion social di nos pais ta dificil. A pesar di esaki, 24 cas 
social a wordo entrega na 2022 y ta trahando 48 cas social 
mas pa wordo entrega prome cu fin di 2023. 


Nos finansa tambe ta bayendo den e bon direccion cu un 
surplus pero mas importante ta e proyeccionnan cu tin pa 
diferente aña tambe ta indica surplusnan. Gobierno a tuma 
e decision cu no solamente kier recupera pa bay bek na e 
nivel di prome cu e panemia, pero recupera miho cu prome 
cu e pandemia, manera Prome Minister ta enfatisando, “Not 
only bounce back but bounce forward”. Den esaki, Gobierno 
ta trahando a traves di e ‘Landspaketten’ riba diferente 
reforma. 


Un tema den e parti financiero cu semper a haya hopi aten- 
cion ta e tema di personal di Gobierno y aki tambe por mira 
cu ta trahando cu mas eficiencia y ta logra di hisa e eficiencia 
cu tin den e aparato gubernamental. Recientemente, a lansa 
riba e website di Departamento di Recurso Humano e ‘Land 
Aruba Academy’. Tur empleado publico por sigui diferente 
curso y trainingnan online gratis pa amplia nan conoce- 
mento y por ta mas eficiente y efectivo den nan trabou. 
Empleadonan por obtene certificadonan cu lo yuda nan 
tambe den nan carera den Gobierno. 


“Despues cu Aruba a pasa den un crisis asina devastador, 
cu trabounan determina di cada un di nos, nos a drenta den 
e fase di recuperacion. E enfasis di Gobierno den e fase di 
recuperacion ta pa desaroya nos pais di tal forma pa haya 
e balans entre mantencion di naturalesa y medio ambiente 
y desaroyo pa crea mas cupo di empleo”, Prome Minister a 
expresa. 


Prome Minister Evelyn Wever-Croes: 


Aruba ta den pleno recuperacion 

C 
u orguyo Women’s Club of Aruba 
(WCA) ta anuncia e lansamento di 
su website nobo, cu ta womensclubo- 
faruba.org. E plataforma digital aki ta 
marca un logro importante pa club, ya 
cu e ta fortifica su compromiso pa em- 
podera e hende muhe y crea un cambio 
positivo den e comunidad di Aruba. 


WCA ta un organisacion cu su metanan 
principal ta inclui servicio na comun- 
idad, boluntarismo y e progreso di e 
potencial di e hende muhe. E website 
nobo cu a wordo lansa ta inclui nos 
historia y mision, ultimo noticia, actu- 
alisacion, proximo eventonan, opor- 
tunidadnan pa boluntario, y detayenan 
di e diferente programa- y servicionan 
di nos organisacion. 


“Nos ta emociona pa lansa e website di 


WCA, t’un paso padilanti pa nos club. 
Door di tin un website nobo, lo mehora 
e presencia di nos club online, haci- 
endo esaki mas facil pa un persona 
haya nos y intercambia cu nos”, tabata 
palabranan di nos presidente Norma 
Brinkenberg durante e lansamento 
oficial durante e Reunion General di 
Miembresia diasabra ultimo. 
E creacion di e website tabata un 
esfuerso di ekipo consistiendo di e 
ultimo ex-presidente, Milagros Posner 
y miembro en general, Monique Palm. 


Pa mas informacion tocante Women’s 
Club of Aruba y pa explora e website 
nobo cu a ser lansa, por bishita women- 
clubofaruba.org, por manda un e-mail 
pa nos na arubawca@gmail.com of 
na nos medionan social: Facebook, 
Instagram y LinkedIn. 
Foto cortesia di Emperatriz Perdomo 


Women’s Club of Aruba a lansa su website nobo 

BACKGROUND 
O 
ra diversidad biologico, of biodiversidad 
pa corto, tin un problema, humanidad 
tin un problema. 
Diversidad biologico frecuentemente ta 
ser comprende den termino di e variedad 
amplio di especie vegetal, animal y micro- 
organismo, pero tambe ta inclui e diferenci- 
anan den cada especie mes, por ehempel e 
variacionnan den cultivo y animal di cria, y 
e variedad di ecosistema (lago, boske, desi- 
erto, paisahenan agricola) cu ta alberga 
multiple tipo di interaccion entre nan espe- 
cienan presente (humano, planta, animal, 
micro-organismo). 


Recursonan di diversidad biologico ta e 
pilarnan riba cual nos ta construi civili- 
sacionnan. Pisca ta provee 20 porciento di 
tur proteina animal pa mas o menos 3 biyon 
hende. Mas cu 80 porciento di e dieta di ser 
humano ta consisti di producto deriva di 
planta (cultivo). Casi 80 porciento di hende 
bibando den areanan rural den paisnan den 
desaroyo ta depende di medicina tradi- 
cional deriva di planta y hierba pa nan cuido 
medico basico. 


Pero perdida di biodiversidad ta menasa 
nos tur, incluso nos salud. A ser comproba 
cu perdida di biodiversidad por causa un 
expansion di zoonoses, malesanan trans- 
miti di animal pa ser humano, mientras cu 
di otro banda, si nos mantene biodiversidad 
intacto, esaki ta ofrece herment excelente 
pa lucha contra pandemianan manera causa 
pa coronavirus. 
Nacionnan Uni a proclama 22 di mei como 
Dia Internacional pa Diversidad Biologico 
pa aumenta e comprension di y conscienti- 
sacion pa temanan di diversidad biologico. 


E TEMA PA 2022: DI ACUERDO PA ACCION, 
RECONSTRUI BIODIVERSIDAD 
Na december 2022 a adopta e Kunming- 
Montreal Global Biodiversity Framework, un 
acuerdo historico cu ta fiha meta y medida 
concreto pa para y reverti e perdida di diver- 
sidad biologico pa 2050. 
Pa e rason aki e tema pa 2023 pa Dia 
Internacional pa Diversidad Biologico ta “Di 
Acuerdo pa Accion: Reconstrui Diversidad 
Biologico. 
Awor cu nos a fiha meta y medida, a bira ora 
pa cuminsa implementa esakinan na nivel 


nacional den tur pais. 


MENSAHE DI ANTONIO GUTERRES, 
SECRETARIO GENERAL NACIONAN UNI 
Riba e Dia Internacional di Diversidad 
Biologico no mester reflexiona riba nos rela- 
cion cu e sistema di apoyo vital di human- 
idad. 
Pasobra ora ta trata di e aire cu nos ta 
respira, e alimentonan cu nos ta come, e 
energia cu nos ta uza, of e medicinanan cu 
ta cura nos, nos bida ta depende di e salud 
di nos ecosistemanan. 
Sinembargo nos accionnan ta cabando cu 
bida biologico na tur parti di mundo. 
Un miyon especie ta den peliger di extincion 
como consecuencia di degradacion di habi- 
tatnan, contaminacion flagrante y empeora- 
mento di cambio climatico. 
Nos mester pone un fin na e guera contra 
naturaleza. 


E acuerdo di aña pasa, esta Kunming- 
Montreal Global Biodiversity Framework a 
constitui un paso importante padilanti, pero 
a yega e ora pa converti esaki den accion 
concreto. 
Pa logra esaki mester fiha patronchi di 
produccion y consumo sostenibel. 
Tin cu reorienta subsidio di actividadnan 
destructivo pa esnan cu ta provee solu- 
cionnan sostenibel. 
Mester reconoce e derechonan di pueblonan 
indigena y comunidadnan local, cu ta repre- 
senta e guardianan mas fuerte di nos diver- 
sidad biologico global. 
Y nos mester pusha gobiernonan y comercio 
mas duro pa tuma accion mas fuerte y mas 
pronto pa combati perdida di diversidad 
biologico y cambio climatico. 
Nos mester traha hunto, gobiernonan, 
sociedad civil y sector priva pa sigura un 
futuro sostenibel pa un y tur. 


SITUACION DI BIODIVERSIDAD NA ARUBA 
Na Aruba, contrario na loke Nacionnan Uni 
y hopi pais den desaroyo of desaroya ta 
aspira, esta reconoce diversidad biologico 
como fundeshi di desaroyo sostenibel, na 
Aruba e fundeshi aki no ta ser reconoci. 
Construccion 
di 
Secrets 
Resort 
y 
e 
Masterplan Seroe Colorado ta muestra 
palpabel cu conservacion di biodiversidad 
no ta na prome luga ora ta implementa 
desaroyo sostenibel (di turismo) na Aruba. 


Pero e peliger mas grandi na Aruba pa diver- 
sidad biologico ta algun departamento di 
Gobierno cu ta facilita codicia, hamber pa 
inverti placa (sushi) y gana placa di desa- 
royadornan sin escrupulo cu ta haci mofa 
di leynan existente, facilita pa un negoshi 
lucrativo di konkelmento cu tereno, hasta 
den terenonan cu ta oficialmente area 
proteha. 
Nos ta menciona specificamente traha- 
mento di Balashi Cabins den e area proteha 
Spaans Lagoen. 


Ademas nos tin un proyecto cu un lodge 
pa huur cu turista yama Across 28 den 
mangelnan na costa dilanti Bucutiweg 28 na 
unda a destrui mangel pa traha un tunnel pa 
yega na e water bungalow. 
Den area di Noord tin un proyecto yama 
Aruba Airstream Experience na unda a roza 
un tereno pa traha un proyecto cu titulo 
“nature retreat”. 
Den tur tres caso no tin estudio di impacto 
ambiental haci cu input di ambientalista 
of otro stakeholder y ademas ta cuestiona 
seriamente si tur tres proyecto a ser duna 
permiso y of ta cumpli cu leynan pa protec- 
cion di naturaleza. 
Y finalmente tin e discusion riba e “beach 
priva” di Embassy Suites by Hilton Aruba 
Resort, na unda segun diferente versionnan 
no confirma Embassy Suites cu e expecta- 
tiva pa haya un beach priva a construi un 
tunnel cu ta pasa bou di caminda y ta sali 
net dilanti un area di fofoti cu segun nan 
opinion nan a ser duna luz berde pa por kita 
e matanan aki. 


Den tur cinco caso nos mester constata 
iregularidad tanto di parti di DIP como DNM 
y falta di accion huridico di Fundacion Parke 
Nacional Aruba pa sikiera cuestiona y/of 
para e construccionnan aki. 


Y cu esaki ta keda irefutablemente demostra 
cu 
mester 
cuminsa 
un 
investigacion 
profundo den tanto DIP como DNM pa loke 
ta destruccion di naturaleza permiti, siendo 
cu tin leynan pa obedece y ambtenaar cu 
tarea asigna pa haci control y para activi- 
dadnan ilegal. 


Tanten cu esaki no tuma luga reconstrui 
diversidad biologico na Aruba lo no ta 
posibel. 

R 
ecientemente un ekipo di 5 tecnico di e compa- 
nia audio-visual Elite Productions & Entertain- 
ment a biaha pa Los Angeles California pa un en- 
trenamento profesional. Ta trata un entrenamen- 
to cual a conclui cu un certificacion di e compania 
Harman / JBL. E area specifico cu e entrenamento 
tabata tin enfasis riba dje tabata e producto JBL 
y su modelonan di sonido VTX y SRX. Esaki ta e 
speakernan cu Elite Productions ta uzando exitos- 
amente durante tur parada di carnaval y concier- 
tonan. Na momento cu e compania JBL/Harman 
cual Elite Productions ta representa na Aruba y Ca- 
ribe a brinda e oportunidad aki, inmediatamente 
Elite a percura pa organisa tur cos pa e grupo di 
tecnico biaha y participa. E tecniconan cu awor ta 
certifica ta Ashwin Werleman, Ronald Werleman, 
Dimitry Frans, Jhon Alexis Rivas, y Ricardo Quezada. 


Elite Productions ta hopi orguyoso di e logro di e tec- 
niconan aki y ta hopi agradecido na Harman/JBL pa 
e oportunidad aki. Elite como un compania innova- 
tivo ta haye importante pa por inverti no solamente 
den e miho ekiponan cu tin pero tambe pa inverti 
den su personal. Di e forma aki e personal por sigui 
brinda e miho servicio y tin un bon conocemento di e 
ekiponan cu nan ta uza na diferente evento. Den fu- 
turo cercano lo tin mas di e oportunidadnan aki unda 
e ekipo di Elite lo profesionalisa su mes mas ainda. 


Elite Productions & Entertainment ta un com- 
pania cu tin su base na Aruba pero ta opera 
den Caribe brindando hopi servicio audio visu- 
al. E compania ta existi pa mas di 15 aña y ta lid- 
er den locual ta servicionan innovacion mane- 
ra stage, luz, zonido, LED, mapping y hasta re- 
cientemente a introduci un servicio pa por pla- 
nia ful e evento pa e cliente. Di e forma aki e cli- 
ente por tin mas tempo pa su trabounan regular. 


E compania JBL ta un compania Americano cu tin 
su sede na Los Angeles California. JBL ta Brinda 
productonan pa tanto e mercado di consumidor 
como esun profesional. Nan mercado ta consisti di 
studio, zonido mobil, autonan, Dj’s, cinema y tambe 
eventonan bibo. Harman International cual ta un 
subsidiario di Samsung Electronics ta propietario 
di e marca. 


Tecniconan di Elite Productions a haya 
certificacion di JBL na Los Angeles 

INTRODUCCION- PAKICO UN DIA MUNDIAL DI ABEHA Y POLINADOR 
A 
beha y otro polinador manera barbulet, raton di anochi, blenchi y hopi 
otro especie di animal y insecto ta ser menasa pa actividadnan di ser hu- 
mano. Polinacion ta un proceso fundamental den e sobrevivencia di ecosiste- 
manan. Casi 90% di tur planta cu ta floria ta depende completamente of gran- 
demente riba polinacion animal, y mas cu 75% di e cultivonan agricola y 35% 
di e areanan di agricultura global. 


Abehanan ta bou menasa. E taza di extincion pa especienan ta 100 pa 1000 
biaha mas halto cu normal y ta cauza pa impactonan humano. 
Cerca di 35% di polinadornan invertebrado, particularmente abeha y barbulet, 
y como 17% di polinador vertebrado manera raton di anochi, ta enfrentando 
extincion mundialmente. 
Si e tendencia aki continua, cultivo nutritivo manera fruta, nuez, y hopi berdura 
lo (mester) ser substitui pa cultivo basico manera, batata, aros y maishi resul- 
tando den un dieta hopi inbalansa. 


Nacionnan Uni a designa 20 mei como Dia Mundial di Abeha mediante resolu- 
cion A/RES/72/211 na 2017. 
Mediante celebracion di Dia Mundial di Abeha cada aña nos ta eleva e consci- 
entisacion pa e papel cu abeha y otro polinadornan ta hunga den mantene 
ser humano y nos planeta Tera saludabel, y alabes riba e cantidad di reto cu e 
abehanan ta encontra y enfrenta awendia, hopi di nan na man di ser humano 
mes. 


E TEMA PA 2023: 
BEE ENGAGED IN POLLINATOR-FRIENDLY AGRICULTURAL PRODUCTION 
E tema pa 2023 ta “Compromiso cu abeha- promoviendo un produccion agri- 
cola protehando polinador”. 
Abeha y otro polinador ta fundamental pa e salud di ecosistema y segur- 
idad alimentario. Nan ta mantene biodiversidad y ta asegura e produccion di 
alimento nutritivo. 
Sinembargo, practicanan di agricultura intensivo, cambio di uzo di tereno, 
monocultura, pesticida y temperaturanan mas halto a consecuencia di cambio 
climatico tur ta presenta problema pa abeha y consecuentemente e calidad di 
cultivonan produci den agricultura. 
Produccion intensivo di monocultura y uzo impropio di pesticida ta un menaza 
serio pa polinador ya cu nan ta reduci acceso na cuminda y luga pa reproduci, 
exponiendo nan na chimico peligroso y cu ta afecta nan sistema imunologico  
E tema pa Dia Mundial di Abeha 2023, “Compromiso cu abeha- promoviendo 
un produccion agricola protehando polinador ta haci un yamada global pa 
promove tur practica agricola cu ta tene cuenta cu polinador y ta destaca 
e importancia pa proteha abeha y otro polinador, particularmente mediante 
practicanan di produccion agricola basa riba evidencia. 


DIA MUNDIAL DI ABEHA 2023: E SITUACION NA ARUBA 
Den e presentacion titula “A closer look at Aruba’s agricultural soil quality and 
the relationships between local farmers and Santa Rosa” na Universidad di 
Aruba den e simposio di e estudionan haci den cuadro di e programa UA-UCU 
entre Universidad di Aruba y University College Utrecht a sali na cla cu agricul- 
tornan na Aruba ta uza relativamenta poco pesticida y mas tanto ta uza prac- 
tica di agricultura organico. 
Pero na Aruba e uzo di pesticida, fungicida, herbicida y miticida (ES: acaricida, 
pa mata pispis) ta un practica comun tanto den uzo residencial como comer- 
cial den hardin y landscaping. 
Greenpeace UZA y Greenpeace International den nan campaña internacional 
“Save the Bees” a produci varios rapport y a conduci investigacion riba pesti- 
cida. 
Biologonan a encontra mas di 150 diferente residuo chimico den polen 
di abeha, un cocktail fatal segun e investigado y apicultor Eric Mussen di 


University of California. 
Pero companianan manera Bayer, Syngenta, BASF, Dow, DuPont y Monsanto 
no kier cambia nan maneho den produccion di pesticida, por cierto un negoshi 
super lucrativo. 
E European Food Safety Authority (EFSA) a produci un rapport cientifico iden- 
tificando tres pesticida cu un uzo hopi amplio, esta e compuestonan neonic- 
otinoida conoci como clotianidina, imidacloprid y tiametoxam cu ta presenta 
riesgo severo pa abeha. 
Un rapport cientifico produci pa Greenpeace, titula “Bees in Decline” ademas 
di e tres compuesto ta identifica cuater pesticida mas peligroso pa abeha, esta 
clorpirifos, cipermetrina, deltametrina y fipronil. 


Na Merca e uzo di neonicotinoida ta ser indica pa US Department of Agriculture 
como peligroso ya cu por cauza colapso di colonia di abeha, pero Environmental 
Protection Agency ta sigui permiti nan uzo y na 2014 Barack Obama a firma 
e infame “Monsanto Protection Act” cu ta otorga compania biochimico imun- 
idad contra casonan den corte pa daño causa na ser humano y e medio ambi- 
ente. 
E Pesticide Action Network Europe (PAN Europe) ta aplaudi e reciente “EU 
Guidance Document on the risk assessment of pesticides on bees”, indi- 
cando cu por fin Union Europeo ta implementando un maneho mas efectivo pa 
proteha abeha contra uzo di pesticida peligroso. 


Kico tur esaki ta nifica pa Aruba? 
E uzo di pesticida na Aruba ta poco regula, y ademas tin algun otro chimico 
cu tambe ta peligroso pa abeha siendo glifosato (glyphosate, conoci como e 
herbicida Roundup). E producto malathion uza pa combati sangura ta alta- 
mente toxico pa abeha. Y e pesticidanan deriva di e flor crisantemo manera 
piretrina y piretrinoida por ta peligroso pa ser humano y definitavemente ta 
peligroso pa abeha. 
Pa nos proteha nos abehanan y otro polinador mester bin un maneho mihor pa 
uzo y prohibicion di pesticida, herbicida, fungicida y acaricida den agricultura, 
uzo residencial y comercial. 


Con nos mes por contribui pa haci algo riba proteccion di abeha y apicultura? 
Individualmente dor di: 
• planta un variedad di mata nativo, 
cu ta floria durante diferente periodo di aña; 
• cumpra honing fresco di agricultor local; 
• cumpra productonan cu ta origina for di practicanan di agricultura sostenibel; 
• evita uzo di pesticida, fungicida y herbicida den nos cura y hardin; 
• proteha colonia di abeha salvahe na unda e ta posibel; 
• sponsor un cas di abeha cerca un agricultor of apicultor; 
• crea fuente of wowo di awa pa abeha pafo; 
• yuda sostene ecosistema silvestre y di campo; 
• eleva conscientisacion dor di comparti e informacion aki den nos comunidad 
y nos rednan social, ya cu e reduccion di e abundancia di abeha ta afecta nos 
tur! 


Como agricultor of apicultor, dor di: 
• reduci, of cambia e uzo di pesticida; 
• planta mas tanto diferente cultivo, y/of planta mata cu ta atrae abeha rond 
di e area di planta; 
• crea trankera. 


Como gobiernonan y tumadornan di decision dor di: 
• fortalece e participacion di comunidadnan local den tomo di decision, en 
particular di pueblonan indigena cu conoce y respeta ecosistemanan y biodi- 
versidad; 
• enforsa medidanan strategico, incluyendo incentivonan financiero pa yuda 
haci cambio; 
• aumenta colaboracion entre organisacionnan nacional y internacional, 
organisacionnan y rednan academico y di investigacion cientifico pa moni- 
torea y evalua servicionan di polinacion. 

Fortaleza pa Famia 


T 
ur caminda cu orguyo presenta e ta laga desaster atras, den tur organisacion caminda orguyo drenta, e ta haci hopi 
daño hopi. Ora orguyo drenta un matrimonio, e pareha sea e homber of e muhe mester lanta for di soño y reconoce 
cu maldad a bati na porta, y uni den oracion pa Dios manda su ayudo, y trece bendicion. 


Orguyo ta di diabel y humildad ta di Dios, y Dios ya splica e esey hopi cla bisando; Dios ta resisti e orguyoso, ma ta duna 
gracia na e humildenan (Santiago 4:6). 


Ora un hende ta den su asunto di orguyo, arogancia, inmoralidad y falta di respet, pa Dios su palabra, Dios ta resisti un 
persona asina, dicon Dios ta resisti e persona? 
Pasobra mientras cu un hende ta persisti pa keda den su orguyo, den su inmoralidad, y no kier arepenti di su pica, e ta 
keda separa for di Dios (Isaias 59:2) (1 Corintionan 15:17) (Isaias 1:18). 


Dios ta ofrece na tur hende (Juan 3:16-18) pasobra Dios no kier pa ningun hende bay perdi ma pa nan tin bida eterno den 
Cristo Hesus. 


Hopi famia ta kibra pa motibo di orguyo, pasobra ningun hende no kier pordona, tampoco ningun hende kier pidi despensa 
of reconoce cu nan tabata robes. Ta orguyo ta pone hende husga otro, haci manera nan ta bon hende y cu nunca nan a 
kibra un copi, y cu nan si ta bon, mas limpi cu tur hende. Orguyo ta pone hende core bay, pero humildad y pordon ta trece 
reconciliacion. 


Ta masha facil pa core bay pero pa bini bek ta exigi curashi, dominio propio, sabiduria di Dios, no esun terenal, natural, 
diabolico, (Santiago 3:15+16+17) pero sabiduria puro y berdadero cu ta bini di ariba. 


Un homber orguyoso cu ta core bay laga su yiunan atras pa su casa y e no ta cria su yiunan, ta un persona bobo, pasobra 
kico cu bo haci bo yiunan ta keda bo yiunan y abo como tata ta prome responsabel pa nan. 


Ora orguyo bini, deshonor tambe ta bini, ma sabiduria ta cerca e humildenan. Den e buki di Romanonan capitulo 1 :26 
+27+28 nos tur por lesa con Dios ta deshonra hende cu kier cambia e berdad di Dios pa un mentira. Y nos tur por lesa e 
cambio cu a tuma luga den bida di hende, pasobra nan no kier reconoce Dios. 


Tur esaki pa motibo di orguyo pasobra: Orguyo ta bin prome cu destruccion y un spirito arogante prome cu caida 
(Proverbionan 16:18). 


E malvado cu su cara yen di orguyo, no ta busca Dios. Tur su pensamento ta: No tin Dios (Salmo 10:4). Ta hopi hende 
ta wanta na orguyo den hopi forma, aunke nan sa cu orguyo ta destructivo, toch nan ta sigui persisti y busca apoyo tur 
caminda. 


Farao tabata orguyoso Dios a caba cune, Jonas tabata orguyoso y Dios mester a pone bao di disciplina Saulo di Tarso 
tabata orguyoso, y Dios mester a trata cune. Hende orguyoso no kier tende di Dios pasobra e enemigo ta haci nan ciego 
y sordo, pa nan permanece den scuridad, y no reconoce e Amor cu Dios tin pa nan. Tin algun a haya chens pa arepenti, 
pero a continua den nan orguyo y esey a causa nan destruccion. 


Hende orguyoso ta tuma bo na malo ora bo descubri y reprende nan inmoralidad, cu nan ta biba den dje (Corda riba Juan 
Bautista y Herodes) (Marco 6:17-19). 


E recompensa di Humildad, y e temor di Señor, ta rikesa honor y bida (Proverbionan 22:4) 


Sinceramente, Pastor Marcel Balootje 


Orguyo ta daña tur relacion, humildad y pordon ta trece reconciliacion 

“Señor ta mi wardador, mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa 
E ta restaura mi alma”. 
Salmo: 23 


A bai sosega den brasa di señor nos mama, 
wela, ruman y tanta stima: 


Griselda 
Theresia Maduro 
Mihor conoci como: 
“Gracy, Grace, Oma, Teti y Tante Grace “ 
*19-01-1945 †18-05-2023 


Na nomber di su: 
Yiu: 
Marc de Man 


Nietonan: 
Marc Kock 
Xendrick de Man 
Rumannan: 
Rudy y Sofia Maduro-Kock 
Nick Mary Jane Maduro 


Staff y personal di Cas di Machi. 


Sobrino(a)nan, henter famia, amistad y 
conocirnan ta invita tur amigo y conocirnan 
pa asisti na e acto di entiero cu lo tuma lugar 
Diabierna 26 di Mei 2023 di 9or am pa 11or am 
na Aurora Funeral Home y despues lo sali bai pa 
santana catolico na Playa. 


Enbes di manda flor of krans lo tin un donation 
box pa cas di machi. 


Nos ta lamenta cu despues di entiero lo no por 
ricibi bishita di condolencia na cas 


Bou di alanan di Dios mi ta sigur 
Bisa Señor, ta mi refugio, mi Forti, 
mi Dios, den kende mi ta pone mi confiansa 
Salmo 91.:2 


Cu profundo tristesa den nos curazon pero 
agradecido pa tur locual e la nifica pa 
nos y cu boluntad di Dios nos ta anuncia 
fayecimento di 


Sra. Vda Anna Henrietta 
Yearwood Broadbelt 
na edad di 82 aña 
*23-01-1941 - +16-05-2023 


Miembro den Ordo di Oranje Nassau 
Fundadora y dirigente di Ann’s Choir 
(Koor di mucha y koor adulto na Misa Fatima) 
Organista na Methodist Church 


Na Nomber di su: 
Difunto Esposo: † Irving (Sonny) Yearwood 


Yuinan: 
Anthony (Tony ) y Lisandra Yearwood-Paesch 
Franklin Yearwood y Lisa Hahn 
Alexander (Alex) Yearwood 


Nietonan: 
Algernon Yearwood y Stella Robeer 
Asher Yearwood 
Irian Yearwood 


Rumannan: 
† Arthur (Ata) Broadbelt 
Loraine (Lulu) Broadbelt 
† Ronald Mc Arthur (Janchi) Broadbelt y 
Lativa (Tiva) Winklaar 
Helen y Peter Sla Broadbelt 
Winifred (Wini) Broadbelt y Siemen Bolhuis 


Cuna y Swanan, sobrino(a)nan, primo(a) 
nan, ihanan, miembronam di koor (mucha y 
adulto) di Misa Fatima , amistadnan hopi pa 
menciona y demas famianan. 


Su Primo mas serca: Alfred Jones & famia na 
Corsow 


Bisiñanan: Lucia Flanegin 
Famia Hemering 
Famia Rumnit 
Famia Maduro 


Amiganan di cas: 
Nilda Croes 
Lisette Eman 
Esther Offringa 


Condolencia lo tuma lugar diarason 24 mei 
2023 di 7 or pa 9 or di anochi na Aurora 
Funeral Home. 


Ta invita pa e acto di entiero cu lo tuma 
lugar diahuebs 25 mei na Misa Fatima. Di 9 
or pa 11 or am tin oportunidad pa condoleer 
na Misa. 11:00 am lo tin e Misa y despues lo 
sali pa Santana Catolico na Playa. 


Nos disculpa si nos por a lubida un of otro 
famia of conoci den nos momento di tristesa. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 



Sra. Teófila H. D. 
Croes-Croes 
Cariñosamente yama “Eta of Mamai” 
*08-01-1938 - †22-05-2023 


Acto di entiero lo wordo anuncia despues 


E 
n conexion cu trabounan grandi na 
e edificio di Directie Wetgeving en 
Juridische Zaken (DWJZ) na Schotland- 
straat 53, ta cera e dienst pa publico 
pa un (1) siman entrante dialuna 29 di 
mei. 


Balie tambe lo ta cera pa publico 
durante e siman aki. 
Pa casonan di urgencia di apostille y/ 
of legalisacion por traha un cita pa: 
diahuebs 1 di juni of diabierna 2 di 
juni di 8 pa 11 or di mainta via e-mail 
adeline.olivieira@dwjz.gov.aw. 


Segun calculacion di e duracion di e 
trabou, DWJZ ta programa pa reanuda 
su servicionan segun su orario normal 
entrante dialuna 5 di juni 2023. 
DWJZ ta yama un y tur danki p’e comp- 
rension. 


DWJZ cera 
pa un siman 


Diaranson, 24 Mei 2023 
AWEMainta 
OBITUARIO 
21 


Lagrima y flornan por seca, su recuerdonan 
y tur loke el a haci y significa pa nos, lo 
keda graba pa semper den nos mente y 
curason. 
“Cerca Dios mi alma ta na paz, ta di DJ’E 
mi salbacion ta bin” 
Salmo 62:1 


Cu dolor na nos curason, nos ta participa 
fayecimento di nos ser keri: 


Sr. Jordăo 
Lino de Moura 
Cariñosamente yama “Apoy of Lino” 
*01-11-1934 - †16-05-2023 


Na nomber di su: 
Esposa: 
Maria Isabel Fernandes Rocha-de Moura 


Yiunan: 
Rosa de Moura 
Zezito de Moura y Jamila de Moura-Loopstok 
Elizabeth de Moura y Igor Mathilda 
Irene de Moura y Nelson Held 


Nietonan: 
Jean-Pierre Sneek 
Joúrdan de Moura 
Bryson Thiel 
†Jamille de Moura 
Jeandrick Sneek 
Justin de Moura 


Rumannan: 
†Jose Lino de Moura 
†Maria Lino de Moura 
†David Lino de Moura 
Maria José Lino de Moura 
†Guarette Lino de Moura 


Comer y compernan: 
Fatima Vda. Gomez da Silva 
†Haime Gomez da Silva 


Swa, cuñanan, sobrino(a)nan den exterior 


Amigonan di cas: 
Alberto y Maria Webb 
Merces Andrade 
Daisy y Vivian Lopez 


Bon bisiñanan: 
Rasmijn, Koolman, Roos, Croes 


Demas famia: 
De Moura, Fernandes-Rocha, Gomez-da 
Silva, Dumfries, Teixeira, Capello, Lesier, 
Brazao, Jardin, Agrela, Pedra, Loopstok, 
Mathilda, Held, Helder, Goeloe, Hernandis, 
Croes. 


Acto di entiero lo tuma lugar, diaranson 24 di 
mei 2023 na Aurora Funeral Home, di 2or pa 
4or di atardi. Después lo sali bai pa santana 
central na Sabana Basora. 


Nos ta lamenta cu despues di entiero nos no 
por ricibi bishita di condolencia na cas. 


Nos kier a pidi nos disculpa si nos por a 
lubida un of otro famia den nos tristeza. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristeza na nos curazon, agradecido 
pa su stimacion y tur lo ke e la significa pa nos 
durante su bida, nost ta participa fayecimento di 
nos tata, ruman, welo y bisawelo stima: 


Sr.Joaquin Croes 
Cariñosamente jama; “Wakin di Chichi” 
*16-08-1936 – †19-05-2023 


Na nomber di su: 
Casa: 
†Laurencia “Chichi” Croes-Geerman 


Tata: 
†Vicente Croes 


Mama: 
†Anita Croes-Koolman 


Yiunan: 
Silvia y Alesio Kransen 
Roland y Ingrid Boekhout 
Ingrid y Arthur Chayoung 


Rumannan: 
†Clara Croes 
†Mauricio Croes 
†Rudolf Croes 
Carmen y Carlos Koolman-Croes 


Nietanan: 
Zahaira y Reggie Croes 
Mayra y Anthony Maduro 
Sueyenne Croes 
Inaïs Chayoung 
Aeendal Chayoung 


Nieto: Roberto Kransen 


Bisanietanan: 
Alejandra Kransen 
Aishley Kransen 
Kiany Braaf 


Bisanieto: 
Junior Kransen 


Sobrino(a)nan, cuñanan, primo(a)nan, ihanan, 
comer y compernan, bisiñanan, conocirnan nan 
Aruba, Bonaire y Hulanda. 


Demas famianan: 
Croes, Geerman, Kransen, Boekhout, Chayoung, 
Koolman, Braaf, Krozendijk, Paesch, Statie, 
Maduro, Marcano, v/d Linde, Werleman, Arcaya, 
Dijkhoff, Nava, Quandus, Kock, Semeleer, 
Angela, Dirksz, Gomez, Willems, Marin, Vrolijk, Ras, 
Upequi, Peña, Damian, Flanegin, Delany, Silvas, 
Thiel, Kelly, v/ Loon, Wernet, Henriquez, Danjo 


Su ruman nan di Testigo di Jehova, Staff y 
Personal di Stichting Thuiszorg Jaburibari 


Ta invita tur amigo y conocirnan pa asisti na e 
acto di entiero cu lo tuma lugar diaranson 24 di 
mei 2023 di 9or am pa 11or am na Aurora Funeral 
Home y despues lo sali bai pa santana Sabana 
Basora. 


Nos ta lamenta cu despues di entiero nos no por 
ricibi bishita di condolencia na cas. 


Nos kier a pidi nos disculpa si nos por a lubida un 
of otro famia den nos tristeza. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esaki termina den tur buniteza. 
Cado Wever. 


Cu dolor na nos Curason, nos ta anuncia 
fayecimento di nos ser stima: 


Flora Maria Rasmijn 
Mihor conoci como ”Chichi” 
* 21-12-1967 – † 10-05-2023 


Na nomber di su: 
Yiunan: 
Michael Brandon Pel 
Christian Roderick Pel 
† Christopher Frederick Pel 


Mama: 
† Nicolina Rasmijn-Angela 


Tata: 
† Marcelo Rasmijn 


Rumannan: 
Rufina Rasmijn y yiunan 
Ambrosia Werleman-Rasmijn, Martinus Werleman 
y yiunan 
† Godfried “Frido” Rasmijn y yiu 
Casilda Rasmijn, Willem Smith y yiunan 
Magdalena Rasmijn y Hairo Dijkhoff 
Andronico Rasmijn, Mariela y yiu 
Marcial Rasmijn 
Ovito Rasmijn y yiu 


Tanta y Omonan: 
Irma Vrolijk-Rasmijn, Juan Vrolijk 
Catrine Engelen-Rasmijn y yiunan 
Tersicio Rasmijn, Esposa y yiunan 
† Claudio Angela, † Maria Angela-Geerman y 
yiunan 
† Estaneslau Angela y yiunan 
† Ovito Angela y yiunan 


Sobrino/a nan: 
Soledad Rasmijn 
Salvador Rasmijn 
Santiago Rasmijn, Kimberly Blom y yiunan 
Stephany Werleman 
Edgart Martin Wernet, Sjovy Wernet-Jansen y 
yiunan 
Janine Henricus 
Selma Rasmijn 
Stefanie Rasmijn 
Dennis Smith 
Kimberly Rasmijn 


Primo- y primanan, swa y cuñanan, bisiñanan y 
amistadesnan. 


Demas famia: 
Rasmijn, Pel, Angela, Werleman, Vrolijk, Engelen, 
Wernet, Henricus, Smit, Blom, Geerman, Dijkhoff. 


Ta invita tur famia, amigo-amiganan y demas 
conocirnan pa asisti na acto di entiero cual 
lo tuma luga diahuebs 25 di Mei 2023 na Misa 
Sagrado Curason na Savaneta di 2or pa 4or di 
atardi. Despues lo sali pa Santana Catolico na 
Savaneta. 


Ta pidi pa no manda flor of krans, lo tin un box 
disponibel den misa pa haci un donacion. 


Nos disculpa cu despues di intiero no por ricibi 
bishita di condolencia na cas. 


Ta pidi disculpa si den nos tristeza nos por a 
lubida un of mas famia. 


